पाएं अपने शहर की ताज़ा ख़बरें और फ्री ई-पेपरडाउनलोड करें
मधुबनी|जीवनरक्षक औषधियों की कालाबाजारी करने वालों की अब खैर नहीं। अब इसके लिए टीम का गठन किया जा रहा है जो दवा दुकानों में नियमित रूप से निरीक्षण करेगी। इसको लेकर सिविल सर्जन डाॅ. सुनील कुमार झा ने आदेश जारी कर दिया है। सीएस ने सहायक औषधि नियंत्रक व सभी औषधि निरीक्षक को जारी आदेश में कहा है कि स्वास्थ्य विभाग के प्रधान सचिव ने पत्र के माध्यम से बताया गया कि कोविड -19 संक्रमण से उत्पन्न परिस्थिति के कारण कई जीवन रक्षक औषधियों की मांग बढ़ जाने के कारण इन औषधियों की कालाबाजारी को रोकने एवं सही मूल्य पर आम जन को सुलभता से उपलब्ध कराने के लिए दल गठित कर निरंतर सर्वेक्षण एवं औचक निरीक्षण किया जाना है। इस स्थिति में निरंतर निगरानी एवं अनुश्रवण करने के लिए सहायक औषधि नियंत्रक/ निरीक्षक का दल अविलंब गठित करना है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn